《别王司法》
宋代·陈藻

维舟江岸偶相邻，还与吾翁是故人。
颜貌不知今日改，姓名方记旧时亲。
少年壮笔生应贵，白发青衫今尚贫。
一笑羊城聊适意，明朝话别两酸辛。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。